JY LEES NOU Mensdom oorbenut aarde se hulpbronne
Vooruitskattings raam die mensdom sal teen 2050 twee aardes nodig hê om in al sy hulpbronbehoeftes te kan vooorsien.
Vooruitskattings raam die
Volgens vooruitskattings wat op waarskynlike scenario's van bevolkingsgroei, ekonomiese ontwikkeling en tegnologiese verandering gegrond is, kan hierdie oorbenutting teen 2050 tot 120 % beloop.
Dié voetspoor is 'n maatstaf wat die WWF ontwikkel het om die verbruik van herwinbare natuurlike hulpbronne deur die mensdom, 'n streek of 'n land te meet. 'n Land se ekologiese voetspoor is die totale produktiewe grond- en seeruimte wat nodig is om al die gewasse, vleis, seekos, hout en vesels wat hy gebruik, te produseer, sy energieverbruik vol te hou en ruimte vir sy infrastruktuur te skep. Dit sluit ook gewasse in wat verbou word om diere te voer waarvan die vleis, melk of eiers verbruik word. Die vleis van beeste wat in die veld loop, is nie hierby ingesluit nie.
Die totale ekologiese voetspoor vir 'n gemiddelde Afrikaan was minder as 1,4 hektaar in 1999, terwyl dié van 'n Suid-Afrikaner sowat vier hektaar beloop het. Dié van 'n gemiddelde Noord-Amerikaner was sowat 9,6 hektaar.
Suid-Afrika se weiveldvoetspoor beloop 0,27 hektaar per persoon, wat binne die land se biologiese vermoë van 0,93 hektaar per persoon is en gelyk is aan die geraamde globale vermoë. Hierdie voetspoor is die oppervlak wat nodig is om 'n land se vleis, melkprodukte, huide en wol te voorsien wat afkomstig is van diere wat nie gevoer word nie, maar in die veld wei.
Die energievoetspoor was die komponent van die globale ekonomiese voetspoor wat tussen 1961 en 1999 die vinnigste gegroei het - meer as 2,6 % per jaar. Dit is die oppervlak wat nodig is om 'n land se energieverbruik vol te hou. Suid-Afrika se energievoetspoor van 2,45 hektaar per persoon is meer as dubbeld die globale energievoetspoot van 1,12 hektaar per persoon.
Die mens kan hierdie oorbenutting tydelik volhou deur van die aarde se `'kapitaalvoorrade", soos woude, vis en vrugbare grond, te gebruik en sy oorproduksie koolsuurgas in die atmosfeer te stort.
Die afgelope 30 jaar het die indeks met sowat 35 % gedaal. Die grootste daling het by varswaterdiersoorte voorgekom. Die getal van 195 soorte in riviere en vleiland-ekostelsels het met gemiddeld 54 % afgeneem. Seediersoorte is ook onder ernstige druk, met 'n gemiddelde daling van 35 % in die getal van 217 soorte. Die bevolkings van 282 wouddiersoorte het met 15 % gedaal.
Volgens dr. Claude Martin, direkteur-generaal van die WWF, stel die feit dat die mens op 'n oorvloedige, maar uitputbare planeet leef, 'n groot uitdaging aan wêreldleiers wat die Wêreldberaad op Volhoubare Ontwikkeling in Johannesburg bywoon.
"Die versekering van toegang tot basiese hulpbronne en die verbetering van die gesondheid en lewensbestaan van die wêreld se armste mense, kan nie afsonderlik van die instandhouding van die integriteit van natuurlike ekostelsels opgelos word nie. Tensy ons die gesondheid van daardie ekostelsels verseker, sal ons nooit 'n aanvaarbare lewenstandaard vir 'n groot deel van die wêreld se bevolking kan verseker nie," sê dr. Martin.
Die WWF glo regerings kan sommige van die slegte neigings omswaai, deur 'n beter manier te kry om goedere en dienste te vervaardig.
Mense moet hulpbronne meer doeltreffend gebruik en die groot gaping in die verbruik tussen lande met hoë inkomste en dié met 'n lae inkomste moet reggestel word. Bevolkingsgroei moet beheer word deur die bevordering van onderwys en gesondheidsorg wêreldwyd.
Dis nogals intense om jouself so bloot te le maar wie nie waag nie gaan nie wen nie. Ek sal myself beskryf as n warm persoon wat lief is vir mense. As ek passievol is oor iets...